A. T. Hill

Armas Topias Hill (myös A. T. Hill tai Tom Hill, synt. Armas Topias Holopainen; 12. lokakuuta 1896 Polvijärvi – 1. syyskuuta 1978 Thunder Bay, Kanada)Kuolinuutinen, Hill, Armas (Tom) 81, The Chronicle-Journal, 1978, sivu 25, julkaistu 2.9.1978Library and Archives Canada Viitattu 10.1.2014. oli kanadansuomalainen kommunisti ja ammattiyhdistysaktiivi, joka vaikutti 1900-luvun alkuvuosikymmeninä muun muassa Kanadan kommunistisessa puolueessa. Hän oli Sanna Kannaston ja Aku Päiviön ohella aikakauden merkittävimpiä kanadansuomalaisen työväenliikkeen toimijoita.Under The Red Star  FinnFun 2013 – Finnish Canadian Grand Festival] Viitattu 10.1.2014.

A.T. (Tom) Hill, syntyjään Armas Topias Holopainen oli Port Arthurin työväenjärjestöjen ykkösmies lähes koko elämänsä. Holopaisen perhe emigroitui Polvijärveltä Fort Francesiin, Ontarion läntisimpään kolkkaan vuonna 1913, ja isä Topias Jeremias (1873–1933) ja äiti Lovisa Tanskanen (1876–1965) asuivat siellä pääosan elämästään. Armas Topias oli yksi Kanadan Kommunistipuolueen perustajajäsenistä, ja pysyi puolueen linjalle uskollisena kaikissa suomalaisten työväenjärjestöjen kirjavissa vaiheissa. A.T. Hill sai vankilatuomion kommunistioikeudenkäynneissä v. 1931. Tämän jälkeen hän ei osallistunut järjestöjen ylimpään johtoon, mutta kirjoitti viikoittain Vapaus-lehteen Port Arthurin uutisia järjestötoiminnasta, paikkakunnan tapahtumista ja järjestöaktiivien muistokirjoituksia.

Hill toimi jo nuorena aktiivisesti Industrial Workers of the World -ammattiliitossa kiertäen metsätyömailla organisoimassa ammattiliiton toimintaa. Vuonna 1918 hän oli perustamassa osuuskuntaperiaatteella toimivaa The Hoito -ravintolaa Thunder Bayn kaupunkiin. Se tarjosi metsätyömiehille edullista majoitusta ja ruokaa heidän vieraillessaan kaupungissa. Hill oli vielä nykyäänkin toimivan hotelli-ravintolan ensimmäinen johtaja. 

Jätettyään anarkosyndikalistisen IWW:n 1920-luvun alussa, oli Hill mukana perustamassa metsureiden Lumber Workers Industrial Union of Canada -ammattiliittoa, joka muun muassa julkaisi kuukausittain ilmestyvää suomenkielistä Metsätyöläinen-lehteä. Hän kirjoitti säännöllisesti myös Sudburyssä ilmestyneeseen Vapaus-sanomalehteen. Samalla vuosikymmenellä hän oli myös Kanadan Suomalaisen Järjestön johtajana.Edward W. Laine: "A Brief Historical Survey of the Finnish-Canadian Community" Viitattu 10.1.2014. Vuonna 1923 hänet valittiin Kanadan kommunistisen puolueen vastaperustetun nuorisojärjestön (Young Workers' League of Canada) ensimmäiseksi puheenjohtajaksi.The Story of the Communist Movement in Canada Marxists Internet Archive. Viitattu 10.1.2014. 

Myöhemmin Hill toimi sihteerinä vuonna 1929 perustetussa Workers' Unity Leaguessa, joka oli useamman kommunistisen ammattiliiton kattojärjestö. Elokuussa 1931 Hill pidätettiin yhdessä kahdeksan muun kommunistisen puolueen aktiivin kanssa ja tuomittiin viiden vuoden vankeuteen, koska Kanadan kommunistinen puolue oli oikeuden mukaan laiton järjestö.The 1931 Communist Party Trial Socialist History Project. Viitattu 10.1.2014. 

Torontossa asuessaan Tom Hillillä oli suhde tuntemattomaksi jääneen suomalaisen Hildan kanssa, ja he saivat yhteisen tyttären. He olivat julkisuudelta piilossa, mutta laittoivat kuitenkin yhteisen uudenvuodentervehdyksen Vapaus-lehteen vuonna 1930.

Vuonna 2011 ensi-iltansa saaneessa kanadalais-suomalaisessa draamadokumentissa Under the Red Star Hilliä esittää näyttelijä Jussi Nikkilä.Under the Red Star Internet Movie Database. Viitattu 10.1.2014.

 Lähteet 

 Aiheesta muualla 
GENi, Armas Topias Hill (Holopainen) (1896 - 1978) 

Luokka:Kanadansuomalaiset henkilöt
Luokka:Kanadalaiset kommunistit
Luokka:Vuonna 1896 syntyneet
Luokka:Vuonna 1978 kuolleet